2013 թվականից Հանրապետության հրապարակում Ամանորյա տոնական օրերին մանկական ատրակցիոն խաղեր է տեղադրում Կարինե Հարությունյանը։ Ինչպես «Հետք»-ին հայտնել են Երևանի քաղաքապետարանից՝ մանկական խաղեր տեղադրելու խնդրանքով քաղաքապետարան է դիմել Հարությունյանը, և քաղաքապետ Տարոն Մարգարյանը, հաշվի առնելով, որ Հանրապետության հրապարակում իրականացվող միջոցառումների ժամանակ խաղերի տեղադրումը տոնակատարության մասնակիցներին հաճելի ժամանց կհաղորդի, չի առարկել։